На основу Програма заштите и унапређења животне средине Града Ужица за 2019.годину (''Службени лист града Ужица''број 3/19), Стратегије локалног одрживог развоја града Ужица (2012-2020), члана 80. Статута града Ужица (Сл.лист број 4/19), Одлуке о Буџету града Ужица за 2019.годину (Сл.лист града Ужица број 49/18), Градско веће града Ужица на седници одржаној 25.02.2019.године, доноси

 **ПРАВИЛНИК**

**О СПРОВОЂЕЊУ МЕРА ЕНЕРГЕТСКЕ ЕФИКАСНОСТИ НА ПОРОДИЧНИМ КУЋАМА И СТАМБЕНИМ ЗГРАДАМА У ГРАДУ УЖИЦУ ЗА 2019.ГОДИНУ**

**I ОСНОВНЕ ОДРЕДБЕ**

**Члан 1.**

Овим Правилникомо суфинансирању мера енергетске ефикасности породичних стамбених објеката и стамбених зграда на територији града Ужица (у даљем тексту Правилник), прописују се начин и критријуми бесповратног суфинансирања мера енергетске ефикасности са циљем смањења штетних емисија, односно смањење загађивања ваздуха кроз уштеде у енергентима и повећању енергетских својстава објеката.

**II СУФИНАНСИРАЊЕ МЕРА ЕНЕРГЕТСКЕ ЕФИКАСНОСТИ**

**Члан 2.**

Програмом заштите и унапређења животне средине Града Ужица за 2019. годину за ове намене опредељено је 14 милиона динара. У 2019.години суфинасираће се мере:

**1.Набавка и уградњa материјала за изолацију спољних зидова на породичним стамбеним објектима**:

* Максимално учешће Града до 120.000,00 динара са ПДВ по пријави, односно до 50 % износа са ПДВ.
* Планирана средстава **3.000.000 динара.**

**2.Набавка и уградња столарије са одговарајућим термичким својствима на породичним стамбеним објектима:**

* Максимално учешће Града до 80.000,00 динара са ПДВ по пријави, односно до 50 % износа са ПДВ
* Планирана средства**2.000.000 динара.**

**3. Набавка котлова или етажних пећи на дрвни пелет за породичне стамбене објекте:**

* Максимално учешће Града до 85.000,00 са ПДВ, односно до 50 % укупне вредности котла са ПДВ.
* Планирана средства **2.000.000 динара.**

**4.Набавка котлова на гас за породичне стамбене објекте:**

* Максимално учешће Града до 70.000,00 са ПДВ, односно до 50 % укупне вредности са ПДВ.
* Планирана средства **6.000.000** динара.

**5. Набавка котлова на гас за станове у стамбеним зградама:**

* Максимално учешће Града до 70.000,00 са ПДВ, односно до 50 % укупне вредности са ПДВ.
* Планирана средства **1.000.000** динара.

 **III УСЛОВИ ПРИЈАВЕ НА КОНКУРС**

**Члан 3.**

Услови учешћа на Конкурсу које мора да испуни подносилац захтева:

**1.**Да је власник и да живи у породичној кући или стану који су изграђени на градском подручју у првој, другој или трећој стамбеној зони**(према решењу за порез),** где се и региструје повећано загађење ваздуха у зимском периоду.

  **2.** Да поседује **један од** следећих доказа за стамбени објекат:

 -доказ о изградњи објекта пре доношења прописа о изградњи,

 -грађевинску дозволу добијену кроз редован поступак обезбеђења дозволе,

 -грађевинску дозволу добијену из поступка легализације или

 -решење о озакоњењу.

 **3.** Да редовно измирује обавеза по основу јавних прихода буџета града Ужица и комуналне обавезе.

**Члан 4.**

 **А)Документацијa коју доставља подносилац пријаве при подношењу пријаве:**

1. Потписан и попуњен *Пријавни образац* за суфинасирање мера енергетске ефикасности[[1]](#footnote-1)\*,
2. Фотокопију личне карте или очитану чиповану личну карту,
3. Копију грађевинске дозволе, односно други документ којим се доказује легалност објекта,
4. Извод из листа непокретности, не старији од две године,
5. Изјаву о броју чланова заједничког домаћинства[[2]](#footnote-2)\*, са фотокопијама личних карти или очитаним чипованим личним картама за пунолетне чланове домаћинства,
6. Потписана изјава о коришћењу горива
7. Потврда „Ужице гас“ а.д. о могућности прикључења на гасовод уколико се набавља котао на гас,
8. Потврда ЈКП ''Градска топлана Ужица'' да нема техничких могућности за прикључење на градски топловод за власнике станова у стамбеним зградама.

  **Б) Документација коју обезбеђује Град:**

1. Потврда о редовном измиривању обавеза по основу јавних прихода буџета Града Ужица.

 **Ц) Документација која се даје на увид Комисији приликом обиласка објекта:**

1. Последњи рачун о плаћеним комуналним обавезама.

 **Д) Документација која се доставља након потписивања Уговора и завршетка радова:**

1. Захтев за повраћај средстава[[3]](#footnote-3)\*

1. Доказ о завршетку радова (потврда енергетског менаџера Града Ужица)[[4]](#footnote-4)\*,
2. Фискалне и готовинске рачуне,
3. Извештај о испитивању коефицијента пролаза топлоте произвођача столарије, издат од овлашћеног сертификационог тела (мера 2.),
4. Попуњен и оверен гарантни лист за материјал, опрему и радове,
5. Уговор о испоруци гаса (мера 4 и 5),
6. Фотокопија жиро рачуна подносиоца захтева за уплату средстава.

**Члан 5.**

Термичка својства објекта која морају бити испуњена у погледу енергетске ефикасности су:

 а) Спољна столарија са следећим техничким карактеристикама (**U-коефицијент прелаза топлоте**):

* U≤ 1,5 W/m2K за прозоре и балконска врата
* U ≤ 1,6 W/m2K за спољна врата

 б) Спољни зид на породичним кућама следећих карактеристика:

* U ≤ 0,4 W/m2K за термичку изолација

 Боја спољнег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита. .

**Члан 6.**

Мера 1.**Набавка и уградњa материјала за изолацију спољних зидова**

Средства за термичку изолацију неће се одобравати за појединачне стамбене јединице објекта. Уколико стамбени објекат има више власника, пријаву за меру 1. подноси један од власника уз писмену сагласност осталих власника (одобрени износ средстава не може бити већи од 120.000 односно 50 %вредности инвестиције за цео објекат). Сутерени чији је фасадни зид обложен каменом или сличним материјалом не морају се термички изоловати.

Двојни објекти различитих власника као и објекти у низу третирају се као засебни објекти (што мора бити уписано у листу непокретности).

Мера 2.**Набавка и уградња столарије са одговарајућим термичким својствима**

Средства се неће одобравати за набавку и уградњу појединачних прозора и врата, (осим ако енергетски менаџер у свом извештају не оцени да је подносилац захтева у ранијем периоду извршио замену одређеног броја прозора и врата која испуњавају критеријуме енергетске ефикасности),

Средства се неће одобравати за набавку улазних врата стамбених објеката која нису у директној вези са грејаним простором.

За стамбене објекте са више етажа једног власника, средства се могу користити за замену столарије на једној или свим етажама с тим да замена столарије на свакој од етажа мора бити комплетна, до износа планираног за суфинасирање.

Власници појединачних етажа у стамбеном објекту подносе појединачне пријаве за замену столарије.

**Члан 7.**

 Пријаве се могу поднети појединачно за све мере (за сваку од мера попуњава се посебан Пријавни образац), с тим да средства могу бити одобрена само за једну меру.

**Члан 8.**

Власници стамбених објеката и њихови супружници који су у претходним годинама користили средства Града за унапређење енергетске ефикасности немају право учешћа на овом Конкурсу.Власници стамбено – пословних објеката немају право учешћа на овом Конкурсу

Средства за набавку котла на природни гас се неће одобравати власницима станова који користе за грејање само електричну енергију.

 **IV ПРИЈАВА НА КОНКУРС**

**Члан 9.**

 Градоначелник Града Ужица (у даљем тексту Градоначелник) доноси Одлуку о расписивању Конкурса о суфинансирању мера енергетске ефикасност на породичним кућама и стамбеним зградама у граду Ужицу.

 Конкурс се објављује на званичној интернет страници и огласној табли Града Ужица, и траје 30 дана.

 Конкурс спроводи Одељење за заштиту животне средине Града Ужица, а оцењивање пристиглих пријава и одабир корисника средстава Комисија за преглед и оцену поднетих захтева за суфинансирање пројеката енергетске ефикасности породичних стамбених објеката на територији Града Ужица за 2019.годину именована од стране Градоначелника (у даљем тексту Комисија).

**Члан 10.**

Пријава се доставља поштом или лично (канцеларија 9) у писаном облику, у затвореној коверти са именом и презименом и адресом подносиоца захтева, на следећу адресу:

**Град Ужице**

**Градска управа за урбанизам, изградњу и имовинско правне послове**

**Одељење за заштиту животне средине и одрживи развој**

**Димитрија Туцовића 52**

Са назнаком: **СПРОВОЂЕЊЕ МЕРА ЕНЕРГЕТСКЕ ЕФИКАСНОСТИ НА ПОРОДИЧНИМ КУЋАМА И СТАМБЕНИМ ЗГРАДАМА У ГРАДУ УЖИЦУ ЗА 2019.ГОДИНУ-Не отварати**

Пријаве ће се примати 30 дана од дана објављивања на званичној интернет старници и огласној табли Града Ужица.

Непотпуне и неблаговремене пријаве неће се разматрати.

 **VПРЕГЛЕД И ОЦЕЊИВАЊЕ ПРИЈАВА**

**Члан 11.**

Поступак за оцењивање пристиглих пријава и избор корисника средстава врши ће се на основу листе приоритета састављене бодовањем према следећим критеријумима:

|  |
| --- |
| **К – ФАКТОР ИСКОРИШЋЕЊА ПОВРШИНЕ** |
| К= $\frac{Укупнаповршинаобјекта (по пореској пријави)}{Бројкорисникаобјекта}$ | **Број бодова** |
| К<15 | **5** |
| 15≤К<20 | **4** |
| 20≤К<25 | **3** |
| 25≤К≤30 | **2** |
| К>30 | **1** |

|  |
| --- |
| **ИЗОЛАЦИЈА СПОЉНИХ ЗИДОВА** |
| **Постојеће стање спољних зидова** | **Број бодова** |
| Зид без фасадне изолације, без фасадног малтера, дебљине до 30 цм | **15** |
| Зид без фасадне изолације,са фасадним малтером, дебљине до 30 цм | **12** |
| Зид без фасадне изолације,дебљине преко 30 цм | **9** |
| Зид са фасадном изолацијом 5 цм | **0** |
|  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |
|  |
| **Постојећи начин грејања** |  |
| Природни гас, ТНГ | **12** |
| Пелет | **9** |
| Дрво, брикет | **6** |
| Ел.енергија | **3** |
| Угаљ, лож уље | **0** |
|  |
| **Врста грејног уређаја** |  |
| Котао на чврсто гориво снаге >20kW | **5** |
| Етажне пећи на чврсто гориво снаге <20kW | **4** |
| Шпорет, пећ | **3** |
| Котао или етажна пећ на пелет | **2** |
| Уређаји за грејање на струју или гас и остало | **1** |

|  |  |
| --- | --- |
| **НАБАВКА И УГРАДЊА СПОЉНЕ СТОЛАРИЈЕ**  | **Број бодова** |
| **Постојеће техничке карактеристике спољне столарије** |  |
| Дрвени, двоструки са размакнутим крилима, широка или уска кутија | **15** |
| Дрвени, двоструки са спојеним крилима | **12** |
| Дрвени, једноструки са вакум стаклом (старији модели „Јеловица“ или слично) | **9** |
|  |
| **Постојеће стање спољних зидова** |  |
| Зид са фасадном изолацијом, изолација дебљине ≥8 цм | **15** |
| Зид са фасадном изолацијом, изолација дебљине ≤ 5 цм | **12** |
| Зид без фасадне изолације,дебљине преко 30 цм | **9** |
| Зид без фасадне изолације,са фасадним малтером, дебљине до 30 цм | **6** |
| Зид без фасадне изолације, без фасадног малтера, дебљине до 30 цм | **3** |
|  |
| **Постојећи начин грејања** |  |
| Природни гас, ТНГ | **12** |
| Пелет | **9** |
| Дрво, брикет | **6** |
| Ел.енергија | **3** |
| Угаљ, лож уље | **0** |
|  |
| **Врста грејног уређаја** |  |
| Котао на чврсто гориво снаге >20kW | **5** |
| Етажне пећи на чврсто гориво снаге <20kW | **4** |
| Шпорет, пећ | **3** |
| Котао или етажна пећ на пелет | **2** |
| Уређаји за грејање на струју или гаси остало | **1** |

|  |  |
| --- | --- |
| **НАБАВКА КОТЛОВА НА ПЕЛЕТ ИЛИ ПРИРОДНИ ГАС** **(породичне куће)** | **Број бодова** |
| **Постојећи начин грејања** |  |
| Угаљ, лож уље | **15** |
| Дрво, брикет | **10** |
| Ел.енергија | **5** |
| Природни гас, пелет | **0** |
|  |
| **Врста грејног уређаја** |  |
| Котао на чврсто гориво снаге >20kW | **12** |
| Етажне пећи на чврсто гориво снаге <20kW | **9** |
| Шпорет, пећ | **6** |
| Уређаји за грејање на струју | **3** |
|  |
| **Постојеће стање спољних зидова** |  |
| Зид са фасадном изолацијом, изолација дебљине ≥8 цм | **15** |
| Зид са фасадном изолацијом, изолација дебљине ≤ 5 цм | **12** |
| Зид без фасадне изолације,дебљине преко 30 цм | **9** |
| Зид без фасадне изолације,са фасадним малтером, дебљине до 30 цм | **6** |
| Зид без фасадне изолације, без фасадног малтера, дебљине до 30 цм | **3** |
|  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |

|  |  |
| --- | --- |
| **НАБАВКА КОТЛОВА НА ПРИРОДНИ ГАС (стамбене зграде)** | **Број бодова** |
| **Постојећи начин грејања** |  |
| Угаљ, лож уље | **15** |
| Дрво, брикет | **10** |
|  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |

**Члан 12.**

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

**Члан 13.**

За кориснике средстава израдиће се Технички извештај о енергетском стању објекта. Извештај ће израдити енергетски менаџер града Ужица.

**Члан 14.**

Комисија проверава тачност података из Пријавног обрасца изласком на терен. На терену се провера и уклађеност површине објекта из пореске пријаве са стварним стањем.

Бодовање поднетих захтева Комисија врши на лицу места уз присуство подносиоца захтева.

У случају да Комисија утврди да подаци у пријавном обрасцу не одговарају подацима на терену, Комисија на лицу места сачињава записник на основу кога се доноси одлука о одбијању пријаве на Конкурс.

**Члан 15.**

 Прелиминарна листа корисника средстава утврђује се на основу броја додељених бодова и објављује на званичном сајту и огласној табли Града Ужица.Уколико се два захтева на крају бодовне листе за доделу средстава оцене са истим бројем бодова, средства ће добити подносилац захтева са мањим коефицијентом К, уколико и тада број бодова буде исти предност имају становници I зоне (према пореској пријави).

 Учесници на Конкурсу могу у року од 5 дана од дана објављивања Прелиминарне листе поднети Комисији приговор. Комисија је дужна да у року од 5 дана од дана пријема, размотри приговоре и подносиоцу приговора достави писмени одговор.

 Након разматрања приговора Комисија утврђује Предлог одлуке са листом корисника средстава. Коначну Одлуку са листом корисника за суфинансирање мера енергетске ефикасности на породичним кућама и стамбеним зградама у Граду Ужицу за 2019.годину (у даљем тексту Одлуку) доноси Градоначелник на предлог Комисије.

 Одлука са листом корисника се објављује на званичној интернет страници и огласној табли Града Ужица. Број корисника средстава утврђених листом корисника може се проширити у зависности од утрошка средстава за сваку меру.

 Против Одлуке из става 3 овог члана, учесник на Конкурсу може поднети приговор Градском већу у року од 5 дана од дана објављивања.Одлука Градског већа је коначна.

**Члан 16.**

 Уколико Град Ужице током трајања Конкурса не прими довољан број важећих пријава за неку од мера предвиђених Конкурсом, Комисија ће повећати број корисника средстава за другу меру зависно од броја пристиглих пријава.

 Уколико се не утроше планирана средства за неку од меру, средства ће се доделити следећем кориснику који испуњава услове, према листи корисника.

**Члан 17.**

На основу Одлуке и листе корисника средстава, Град Ужице ће са свим одабраним корисницима склопити Уговоре о суфинасирању.

Одабрани корисник средстава дужан је да најкасније у року од 15 календарских дана, од дана објављивања коначне Одлуке са листом корисника средстава, потпише Уговор са Градом. Уколико одабрани корисник у предвиђеном року не потпише Уговор сматраће се да је одустао од учешћа на Конкурсу.

**Члан 18.**

 Корисник средстава дужан је да предвиђене радове заврши најкасније до 15.10.2019.године. Захтев за повраћај средстава мора се поднети најкасније до 31.10.2019.године.Исплата средстава извршиће се у року од 45 дана од дана подношења захтева за повраћај средстава.

 Не прихаватају се трошкови радова и набавке материјала који настану пре потписивања уговора.

**Члан 19.**

 Прихватљиви укупни инвестициони трошкови са ПДВ-ом односе се на:

* Набавку и уградњу термичке изолацију спољних зидова са фасадом:
* до 1800,00 дин/м2
	+ Набавку и уградњу спољне столарије са одговарајућим термичким својствима:
		- прозори и балконска врата до 12.000,00 дин/м2
		- улазна врата до 20.000,00 дин/м2
* Набавку ложних уређаја на пелет и природни гас без трошкова уградње:
	+ уређај(котао) на природни гас-основна верзија
	+ котао на пелет или етажна пећ на пелет које као енергент користе искључиво пелет(неће се одобравати средства за набавку комбинованих уређаја који као енергент користе чврсто гориво и пелет)

 Конкурсом није прописан произвођач опреме и извођач радова.

**Члан 20.**

 Корисник средстава ће сам сносити трошкове радова и опреме који превазилазе прихватљиве трошкове, а односе се на: посебан дизајн фасаде, столарија у боји, улазна врата са посебним безбедносним елементима, уређаји на пелет односно природни гас са додатном опремом и слични захтеви.

Власницима објеката који су доставили рачуне са ценама мањим од максимално утврђених, признаваће се 50% износа који је назначен на фактури.

**Члан 21.**

 Овај Правилник ступа на снагу даном доношења и објавиће се у Службеном листу Града Ужица.

ГРАД УЖИЦЕ

ГРАДСКО ВЕЋЕ

III Број 503-6/19

25.02.2019.године

Ужице

1. \*документ се може преузети са странице Града и у Одељењу за заштиту животне средине [↑](#footnote-ref-1)
2. [↑](#footnote-ref-2)
3. \* документ се може преузети са странице Града и у Одељењу за заштиту животне средине [↑](#footnote-ref-3)
4. [↑](#footnote-ref-4)